**การบริหารโรงเรียนขนาดเล็กเรียนรวมสู่ความเป็นเลิศ**

** ด้วย Twins Model**

**......................**

โรงเรียนชุมชนบ้านป่ามะม่วง เป็นโรงเรียนขนาดเล็ก สังกัดสำนักงานเขตพื้นที่การศึกษาประถมศึกษาตาก เขต ๑ สำนักงานคณะกรรมการการศึกษาขั้นพื้นฐาน จัดการเรียนการสอน ๒ ระดับ ตั้งแต่ชั้นอนุบาล ๑ ถึง ชั้นประถมศึกษาปีที่ ๖ เป็นโรงเรียนหลักที่มีโรงเรียนบ้านชะลาด ใน สังกัดเดียวกัน มาเรียนรวมทั้งโรงเรียน ถึงแม้จะบริหารจัดการแบบเรียนรวม โรงเรียนชุมชนบ้านป่ามะม่วง ยังถือว่าเป็นโรงเรียนขนาดเล็กที่มีงบประมาณสนับสนุนค่อนข้างจำกัด ประสบปัญหาทั่วไปเกี่ยวกับบุคลากรครูที่ไม่ครบชั้น และขาดแคลนสื่อ เทคโนโลยีและนวัตกรรมทางการศึกษา ตลอดจนห้องปฏิบัติการต่างๆมีไม่เพียงพอ ส่งผลกระทบต่อการเร่งรัดพัฒนาคุณภาพทางการศึกษา โดยเฉพาะในด้านการอ่าน คิด วิเคราะห์ และพบว่ามีนักเรียนอ่านเขียนไม่คล่องเป็นจำนวนมาก ทำให้ผลสัมฤทธิ์ทางการเรียนต่ำ เมื่อเทียบกับโรงเรียนขนาดกลางและขนาดใหญ่ สังเกตได้จากข้อมูลการทดสอบ หลังจากผ่านกระบวนการวัดและประเมินผล ทั้ง NT และ O-NET ในแต่ละปี

การบริหารโรงเรียนขนาดเล็กเรียนรวมสู่ความเป็นเลิศ ของโรงเรียนชุมชนบ้านป่ามะม่วง มีวัตถุประสงค์หลัก เพื่อพัฒนาคุณภาพ และสร้างเครือข่ายในการใช้ทรัพยากรร่วมกัน และเพื่อยกระดับผลสัมฤทธิ์ทางการเรียนให้สูงขึ้น อีกทั้งเป็นแนวทางการบริหารจัดการที่ต้องการเพิ่มจำนวนนักเรียนต่อห้องให้มากขึ้น

นอกจากมีเป้าหมายที่ต้องการมุ่งสู่ความเป็นเลิศทางวิชาการแล้ว เป้าหมายสำคัญของโรงเรียนมุ่งเน้นที่จะพัฒนานักเรียนเต็มศักยภาพตามมาตรฐานของการประกันคุณภาพภายในสถานศึกษา มีความต้องการให้นักเรียนอ่านคล่อง เขียนคล่อง คิด วิเคราะห์ได้ เป้าหมายด้านผลสัมฤทธิ์พุ่งเป้าไปที่ O-NET ต้องเพิ่มสูงขึ้น รวมทั้งจำนวนนักเรียนต่อห้อง ต้องเพิ่มขึ้น ตลอดจนชุมชนผู้ปกครองมีความศรัทธาและเชื่อมั่น มีความพึงพอใจในการจัดการศึกษาของโรงเรียน

การดำเนินงานบริหารโรงเรียนขนาดเล็ก โดยการบริหารจัดการที่ใช้ทฤษฎีเชิงระบบแบบTwins Model ของโรงเรียนชุมชนบ้านป่ามะม่วง แสดงให้เห็นอย่างชัดเจนได้ ด้วยแผนภูมิดังต่อไปนี้

**การบริหารโรงเรียนเรียนรวมสู่ความเป็นเลิศ Twins Model**

**Processes**

**Output**

**Input**

**บริหารจัดการ**

**ระบบบริหาร**

**การนิเทศติดตาม**

**สภาพแวดล้อม**

**อาคารสถานที่**

**ด้านบุคลากร**

**ผู้บริหาร**

**ครู**

**ชุมชน**

**นักเรียน**

**- มีคุณธรรม/จริยธรรม**

**- คุณลักษณะอันพึงประสงค์**

**- มีความรู้ ความ**

**สามารถด้านวิชาการ**

**- มีสุขภาพแข็งแรง มีจิตใจแจ่มใส**

**- มีสุนทรียภาพด้านศิลปะ ดนตรี กีฬา**

Feedback

Twins Model

**องค์ประกอบของ Twins Model ประกอบด้วย**

**T 1 , 2 (Team ) ( Teach) การทำงานเป็นทีม,**

**และมีการจัดการเรียนการสอนเน้นผู้เรียนเป็นสำคัญ**

**W ( Web) การมีเครือข่าย / การประชาสัมพันธ์**

**I (Improve) การพัฒนา / ส่งเสริม / ติดตาม**

**N ( Net work) การมีส่วนร่วม (บวร)**

**S ( Structure) โครงสร้างงาน / การจัดระบบ**

ในการบริหารโรงเรียนเรียนรวมโดยใช้ทฤษฎีเชิงระบบแบบ Twins Model) เพื่อมุ่งสู่ความเป็นเลิศดังกล่าว ก็เพื่อให้เกิดการมีส่วนร่วมของทุกฝ่าย บนความคิดและความต้องการจำเป็นพื้นฐาน ขององค์กรเล็กๆองค์กรหนึ่ง ที่มีความสัมพันธ์กันอย่างมีเอกภาพ ในการที่จะมุ่งสู่เป้าหมายเดียวกัน คือ มีคุณภาพและมีความเป็นเลิศ ภายใต้กรอบแนวคิดที่เป็นไปได้ และมีความสอดคล้องกันทั้งระบบ ทั้งในด้านปัจจัย กระบวนการและผลผลิต

**ด้านปัจจัย (Input)**

ผู้บริหารมีภาวะผู้นำ มีคุณธรรมจริยธรรม ส่วนครูผู้สอน มีความรู้ความสามารถในการจัดการเรียนการสอน มีวุฒิทางการศึกษาและมีความรู้ความสามารถที่ตรงกับภาระงาน มีความรับผิดชอบ มีจิตวิญญาณในความเป็นครู

หลักสูตรสถานศึกษามีความเหมาะสม มีสื่อและเทคโนโลยีที่ทันสมัย และเอื้อต่อการเรียนรู้ ในส่วนของแหล่งเรียนรู้และสิ่งแวดล้อม มีการจัดการด้านอาคารสถานที่อย่างเพียงพอ และชุมชนผู้ปกครองให้ความร่วมมืออย่างเข้มแข็ง

**ด้านกระบวนการ(Processes)**

S ( Structure)

มีการบริหารจัดการโครงสร้างองค์กรอย่างเป็นระบบ

T 1 , 2 ( Team) (Teach)

มีการทำงานเป็นทีม และมีการจัดการเรียนการสอนที่เน้นผู้เรียนเป็นสำคัญ

W (Web)

มีการประชาสัมพันธ์และมีการประสานงานเครือข่ายเพื่อการเรียนรู้

I (Improve)

มีการส่งเสริมพัฒนาครูและบุคลากรทางการศึกษาอย่างเหมาะสม สม่ำเสมอและต่อเนื่อง

N (Net Work)

มีการส่งเสริมสนับสนุนความสัมพันธ์ระหว่างบ้าน วัด และโรงเรียนอย่างใกล้ชิด



****

****

**ด้านผลลัพธ์ (Output)**

นักเรียนของโรงเรียนชุมชนบ้านป่ามะม่วง มีคุณธรรมจริยธรรม มีคุณลักษณะอันพึงประสงค์ มีความรู้ความสามารถด้านวิชาการ มีสุขภาพแข็งแรง มีจิตใจที่ร่าเริงแจ่มใส และมีสุนทรียภาพด้านดนตรี ศิลปะและกีฬา

ในส่วนของครู ทำให้เกิดครูเพื่อศิษย์ ครูสอนดีและครูมืออาชีพ ที่ชุมชนผู้ปกครองให้การยอมรับ



ผลการดำเนินงานที่ได้รับ จากการบริหารจัดการโรงเรียนขนาดเล็กเรียนรวมสู่ความเป็นเลิศ ด้วย Twin Model ผลงานทางวิชาการเชิงประจักษ์ พบว่า นักเรียนชั้น ป.๓ อ่านได้ร้อยละ ๑๐๐ ส่วนนักเรียนชั้น ป.๖ อ่านคล่องเขียนคล่อง ร้อยละ ๑๐๐ เช่นเดียวกัน ในส่วนของผลการสอบ O-NET ปีการศึกษา ๒๕๕๕ มีผลคะแนนค่าเฉลี่ยร้อยละ สูงกว่าระดับประเทศทุกสาระวิชา และโรงเรียนชุมชนบ้านป่ามะม่วง ผ่านการประเมินเป็นโรงเรียนดีศรีตำบลและได้รับการประเมินให้เป็นสถานศึกษาพอเพียง ตามเกณฑ์ของกระทรวงศึกษาธิการ ส่วนนักเรียนต่อห้องมีจำนวนเพิ่มขึ้นจากปีการศึกษา ๒๕๕๔ ตลอดจนชุมชนผู้ปกครองให้ความรักความศรัทธา ให้การยอมรับในผู้บริหารและคณะครู มีความเชื่อมั่นในระบบการบริหารจัดการศึกษาของโรงเรียน

****